26. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/122870 της 12 Νοεμ. 1964/5  Ιαν. 1965 (ΦΕΚ Β΄ 5) Περί της ισχύος των ιατρικών πιστοποιητικών κλπ. Έχοντες υπ’ όψιν:1)Την, δια της υπ’ αριθ. Θ/5529/ 2086/64 διαταγής του Υπουργ. Συγκοινωνιών, κοινοποιηθείσαν εις τας υπηρεσίας μας, υπ’ αριθ. 19141/Γ/24.3.64 εγκύκλιον του Υπουργείου Συντονισμού εν σχέσει με εφαρμογήν του υπ’ αριθ. 432 ΦΕΚ-124/63 Β.Δ/τος «περί απλουστεύσεως διαδικασίας πιστοποιήσεως γεγονότων τινών» και 2)την υπ’ αριθ. Ζ-16415/28.9.64 απόφασίν μας «περί της διεξαγωγής του έργου ιατρικής εξετάσεως οδηγών αυτοκινήτων κλπ.», αποφασίζομεν: Καθορίζομεν τα κάτωθι, προς τον σκοπόν όπως αποφεύγηται η υποβολή των ενδιαφερομένων πολιτών εις ταλαιπωρίας και προσθέτους δαπάνας. 1)Ο κάτοχος επαγγελματικής αδείας οδηγού αυτοκινήτων δύναται να ζητήση και την έκδοσιν αδείας οδηγού μοτοσυκλέττας με το αυτό ιατρικόν πιστοποιητικόν, εφ’ όσον δε παρήλθεν εξάμηνον από της εκδόσεώς του και υπό την προϋπόθεσιν της καταβολής εις την αρμοδίαν Υγειονομικήν Επιτροπήν της διαφοράς του παραβόλου ιατρικής εξετάσεως μεταξύ επαγγελματικής και αδείας οδηγού μοτοσυκλέττας. 2)Ο κάτοχος ερασιτεχνικής αδείας οδηγού αυτοκινήτων δύναται να ζητήση και την έκδοσιν αδείας οδηγού μοτοσυκλέττας εφ’ όσον δεν παρήλθεν εξάμηνον από της εκδόσεως του, δια την ερασιτεχνικήν άδειαν οδηγού αυτοκινήτων, χρησιμοποιηθέντος ιατρικού πιστοποιητικού. (Αντί της σελ. 220,21(α) Σελ. 220,21(β) Αδειες οδηγών αυτοκινήτων 21.Ε.β.23-26 3)Το, δια την άδειαν οδηγού μοτοσυκλέττας χρησιμοποιηθέν ιατρικόν πιστοποιητικόν, ισχύει και δια την έκδοσιν ερσιτεχνικής τοιαύτης, αρκεί τούτο να είχεν εκδοθεί προ 6 μηνών. 4)Το, δια την αναθεώρησιν ερασιτεχνικής αδείας οδηγού αυτοκινήτων, χρησιμοποιηθέν ιατρικόν πιστοποιητικόν, δύναται να λαμβάνεται υπ’ όψιν και δια την έκδοσιν νέας αδείας οδηγού μοτοσυκλέττας ή και αντιστρόφως εφ’ όσον α)δεν παρήλθεν εξάμηνον από της εκδόσεως του ιατρικού πιστοποιητικού και β)κατεβλήθη η διαφορά παραβόλου ιατρικής εξετάσεως. 5)Το, δια την αναθεώρησιν της επαγγελματικής αδείας οδηγού αυτοκινήτων, χρησιμοποιηθέν ιατρικόν πιστοποιητικόν, ισχύει και δια την έκδοσιν αδείας οδηγού μοτοσυκλέττας υπό τας αυτάς ως άνω προϋποθέσεις, και 6)Το αντίθετον δεν ισχύει λόγω των υφισταμένων περισσοτέρων περιορισμών συμφώνως προς το Δ. της 17.1.59 «περί καθορισμού των επιστημονικών δεδομένων κλπ.» και συνεπώς ο κεκτημένος άδειαν οδηγού μοτοσυκλέττας, ήτις ανεθεωρήθη και επιθυμών όπως αποκτήση και τοιαύτην επαγγελματικήν, δέον όπως εξετασθή κανονικώς υπό της Υγειονομικής Επιτροπής, εκδιδομένου νέου ιατρικού πιστοποιητικού επί τη καταβολή του προβλεπομένου αντιτίμου παραβόλου ιατρικής εξετάσεως. Μετά την πάροδον του εξαμήνου ουδεμία διευκόλυνσις (οικονομική ή απαλλαγή από ιατρικήν εξέτασιν) θα παρέχεται εις τους υποψηφίους αλλά θα καταβάλλουν ούτοι κανονικώς ολόκληρον την αξίαν του προβλεπομένου παραβόλου ιατρικής εξετάσεως και θα εξετάζωνται εκ νέου παρά της Υγειονομικής Επιτροπής. Σελ. 220,22(β) Δια την εφαρμογήν των ανωτέρω οι ενδιαφερόμενοι θα εφοδιάζωνται παρά της Γραμματείας της Υγειονομικής Επιτροπής εξετάσεως οδηγών αυτοκινήτων, δια σχετικού σημειώματος περί καταβολής της διαφοράς παραβόλου, όπερ θα προσκομίζουν εις την αρμοδίαν Υπηρεσίαν του Υπουργείου Συγκοινωνιών δια τα περαιτέρω. Τούτο θα επισυνάπτεται υπό του αρμοδίου υπαλλήλου εις την αίτησιν περί εκδόσεως της νέας αδείας οδηγού και μετ’ ελέγχου της χρονολογίας εκδόσεως του υπάρχοντος εν τω φακέλλω της χορηγηθείσης αδείας οδηγού αυτοκινήτων ή τη αλληλογραφία αναθεωρήσεως, ιατρικού πιστοποιητικού θ’ αναγράφεται υπό του υπαλλήλου επί της ως άνω αιτήσεως, σημείωσις, εν η θ’ αναφέρεται ο αριθμός και η χρονολογία εκδόσεως του ρηθέντος πιστοποιητικού, ήτις και θα υπογράφεται υπό τούτου. Πάσα προγενεστέρα, επί του προκειμένου, εγκύκλιός μας αντικειμένη εις την παρούσαν καταργείται. 